8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 114 της 7/28 Ιουλ. 1973 (ΦΕΚ Α΄ 165) (Διορθ. Ημαρτ. εν ΦΕΚ Α΄ 252 της 28 Σεπτ.  1973) Περί κυρώσεως της από 26.2.1966 Διεθνούς Συμβάσεως σχετικώς με την ευθύνην του σιδηροδρόμου δια τον θάνατον και τραυματισμόν επιβατών, συμπληρωματικής της από 25.2.1961 ομοίας περί μεταφοράς επιβατών και αποσκευών δια των σιδηροδρόμων (CIV). Έχοντες υπ’ όψει: 1.Τας διατάξεις του άρθρ. 2 του Α.Ν. 365/1968 «περί κυρώσεως των από 26 Φεβρ. 1961 Διεθνών Συμβάσεων, των αφορωσών τας διεθνείς δια του σιδηροδρόμου μεταφοράς εμπορευμάτων (CIM) και επιβατών και αποσκευών (CIV) και των σχετικών αυταίς Πρωτοκόλλου και Τελικής Πράξεως». 2.Τας διατάξεις του άρθρ. 2 του Β.Δ. 867/1960 «περί Οργανισμού της Γενικής Διευθύνσεως Μεταφορών του Υπουργείου Συγκοινωνιών». 3.Τας διατάξεις του άρθρ. 37 παρ. 6 εδάφ. α΄ του Ν.Δ. 957/1971 «περί Υπουργικού Συμβουλίου και Υπουργείων» ως ετροποποιήθη και συνεπληρώθη μεταγενεστέρως. 4.Την υπ’ αριθ. 313/1973 γνωμοδότησιν του Συμβουλίου της Επικρατείας, προτάσει του Ημετέρου επί της Ναυτιλίας, Μεταφορών και Επικοινωνιών Υπουργού, αποφασίζομεν και διατάσσομεν: Άρθρον μόνον.-1.Κυρούνται και κτώνται ισχύν Νόμου: α)Η εν Βέρνη συναφθείσα την 26 Φεβρ. 1966 Διεθνής Σύμβασις σχετικώς με την ευθύνην του σιδηροδρόμου δια τον θάνατον και τραυματισμόν επιβατών, συμπληρωματική της από 25 Φεβρ. 1961 ομοίας περί μεταφοράς επιβατών και αποσκευών δια των σιδηροδρόμων (CIV). β)Το από 26 Φεβρ. 1966 σχετικόν Πρωτόκολλον Α περί συνθέσεως της Διοικητικής Επιτροπής του Κεντρικού Γραφείου δια τας διεθνείς δια σιδηροδρόμου μεταφοράς. γ)Το από 26 Φεβρ. 1966 σχετικόν Πρωτόκολλον Β περί εγκρίσεως της ως άνω Συμπληρωματικής Συμβάσεως, και δ)Το από 22 Οκτ. 1971 σχετικόν Πρωτόκολλον Ι. Σελ. 98,02(ε) Τεύχος ΣΤ13-Σελ.20 2.Η εν λόγω Συμπληρωματική Σύμβασις κυρούται υπό την επιφύλαξιν της παρ. 2 του άρθρ. 1 αυτής, ήτοι δεν έχει εφαρμογήν δι’ επιβάτας οι οποίοι είναι θύματα ατυχημάτων επισυμβάντων εν Ελλάδι εφ’ όσον ούτοι είναι Έλληνες υπήκοοι ή πρόσωπα έχοντα την συνήθη διαμονήν των εν Ελλάδι. 3.Τα κείμενα της ως άνω Συμπληρωματικής Συμβάσεως και των σχετικών Πρωτοκόλλου Α, Πρωτοκόλλου Β και Πρωτοκόλλου Ι έπονται εν πρωτοτύπω εις την γαλλικήν γλώσσαν και εν μεταφράσει εις την ελληνικήν Εις τον αυτόν επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Έπεται το κείμενον των ανωτέρω συμβάσεως και πρωτοκόλλων). Κατ’ ανακοίνωσιν του Υπουργείου των Εξωτερικών της 21/31 Δεκ. 1973 (ΦΕΚ Α΄ 338) η ανωτέρω κυρωθείσα Συμπληρωματική Σύμβασις, τεθείσα διεθνώς εν ισχύϊ την 1 Ιαν. 1973, ετέθη εν ισχύϊ έναντι της Ελλάδος, συμφώνως τη παρ. 2 του άρθρ. 26 αυτής ένα μήνα μετά την 23 Νοεμ. 1973 (ήτοι την 23 Δεκ. 1973) ημερομηνίαν καθ’ ην η Ελβετική Κυβέρνησις εκοινοποίησεν εις τα συμβεβλημένα Κράτη την περί προσχωρήσεως αίτησιν ημών. 